הנדסת תעשייה וניהול היא תחום מבוקש ויוקרתי במשק הישראלי והבינלאומי. בגלל הראייה הרוחבית המאפיינת מהנדסי תעשייה וניהול, יש לתפקידי מהנדס תעשייה וניהול ביקוש רב ולאורך הקריירה רבים מהם מוצאים את עצמם בתפקידים מגוונים לרוחב הארגון במחלקות התפעול, מערכות מידע, כספים, פיתוח, משאבי אנוש ושיווק. בנוסף, רבים מתקדמים לתפקידי ניהול בכירים ומאיישים את עמדות הסמנכ"לים והמנכ"ל. בשנים הראשונות להשתלבות תחום הנדסת תעשייה וניהול שכר ממוצע עומד על טווח של בין 8,000 ₪ ועד 15,000 ₪ לחודש. לאחר מספר שנות ותק וצבירת ניסיון בתחום, שכר המהנדס עולה משמעותית ויכול להגיע אף לטווח של בין 25,000 עד 50,000 ₪ בממוצע לחודש בתפקידים בכירים.